ETAS vastus küsimusele Sotsiaalministri 7. detsembri 2012. a määruse nr 51 „Tervishoiualase statistika ja majandustegevuse aruannete andmekoosseis ja esitamise tingimused“ muutmine 

Sellises sõnastuses kindlasti ei ole neid andmeid haigla infosüsteemist võimalik koguda. Suure tõenäosusega ei ole viimased aastakümned need enam olnud usaldusväärsed.
Ettepanekud, tähelepanekud: 
1.      Vanusegrupp 0-14 a ei ole vastavuses lapseea definitsioonidega. Õige oleks 0-19 ka
2.      Nimetuste puhul võiks aluseks võtta Tervisekassa hinnakirja teenused ja koodid, mida on koostöös ETAS-ga järjepidevalt uuendatud. Koguda võib statistikat Tervisekassa rahastusel ja tasulised kokku. Uute teemadena sh robootika kasutamine taastusravis
3.      Reaalselt taastusravis töötavate spetsialistide puhul (ka need, kus pole Tervisekassa rahastust) tuleks kasutada termineid:  Füsioterapeudi, Logopeedi, Tegevusterapeudi, psühholoogi, sotsiaaltöötaja, eripedagoogi, loovterapeudi, kogemusnõustaja individuaal ja grupiteenused.
4.      Tänapäevase taastusravi kontseptsiooni järgi ei ole riiklikul nn makrotasandil oluline koguda andmeid üksikute aparaatse ravi protseduuride kohta. Neid tuleb turule juurde, laserravi aparaadid võivad ka üksteisest erineda. Piisab kui asutus annab teada, mis suurusjärgus aparaatse ravi protseduure kokku on tehtud.
5.      Passiivne vesiravi võiks olla eraldi rida
6.      Eraldi võiks jääda ülikülmravi (mitte külmaravi)

Seega võiks kogutav andmekoosseis olla järgmine:
A. Taastusravi spetsialistide osutatud teenused nii individuaal - kui grupiteenusena
· Füsioterapeudi teenus saalis
· Füsioterapeudi teenus basseinis
· Logopeedi teenus
· Tegevusterapeudi teenus
· Psühholoogi teenus
· Sotsiaaltöötaja teenus
· Eripedagoogi teenus
· Loovterapeudi teenus
· Kogemusnõustaja teenus
· muu
B. Füüsikaline ravi, balneoloogia ja muu
· vesivõimlemine grupis
· vesiravi (vann jm)
· aparaatne ravi (laser, UH, magnet, impulssravi, lööklaine jm)
· soojusravi (osokeriit, parafiin, muu)
· ülikülmravi 
· mudaravi (sh meremuda, järvemuda, turbamuda)
· soolaravi 
· massaazh 
· muu taastusravi (akupunktuur, manuaalteraapia, inhalatsioonid jm)
C.  Kõrgtehnoloogilised taastusravi meetodid, funktsionaalne stimulatsioon ja biotagasiside
· robootika kasutamine taastusravis
· muu (funktsionaalne stimulatsioon, biotagasiside jm)


Lugupidamisega,
Varje-Riin Tuulik
ETAS juhatuse esimees

